20901 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1609 

29 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του 
Νομικού Προσώπου «Παιδικός Σταθμός Δήμου 

Ασκίου». 1 

Τροποποίηση - συμπλήρωση Ο.Ε.Υ. Νομικού Προ¬ 
σώπου του Δήμου Λιτοχωρίου Ν. Πιερίας με την 
επωνυμία Δημοτικός Παιδικός Σταθμός Λιτοχώ- 
ρου. 2 


ΑΠΟΦΑΣΕΙ Σ 

Αριθ. 9774 (1) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «Παιδικός Σταθμός Δήμου Ασκίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/1997 

2) Τις διατάξεις του άρθρου 8 του Ν. 2307/1995 

3) Τις διατάξεις του άρθρου 14του Ν. 2880/2001 

4) Την από 28.7.2004 (Πρακτικό 07/2004) θετική γνωμο¬ 
δότηση του Υπηρεσιακού Συμβουλίου του άρθ. 8 παρ. 4 
του Ν. 2307/1995 

5) Την αριθ. 107/2004 απόφαση Διοικητικού Συμβουλί¬ 
ου του Νομικού Προσώπου «Παιδικός Σταθμός Δήμου 
Ασκίου». 

6) Την αριθ. 22/2004 απόφαση Δημοτικού Συμβουλίου 
Δήμου Ασκίου για την έγκριση και ψήφιση του Ο.Ε.Υ. του 
Νομικού Προσώπου, αποφασίζουμε: 

Εγκρίνουμε την 107/2004 απόφαση Διοικητικού Συμ¬ 
βουλίου του Νομικού Προσώπου «Παιδικός Σταθμός Δή¬ 
μου Ασκίου», σχετικά με την κατάρτιση και ψήφιση του 
Οργανισμού Εσωτερικής Υπηρεσίας του εν λόγω Νομι¬ 
κού Προσώπου. 

Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 


ΚΕΦΑΛΑΙΟ Α' 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού Προσώπου «ΠΑΙΔΙΚΟΣ 
ΣΤΑΘΜΟΣ ΔΗΜΟΥ ΑΣΚΙΟΥ», λειτουργούν σε επίπεδο Δι¬ 
εύθυνσης ή Τμήματος ή Γραφείου ανάλογα με την δυνα- 
μικότητάτου, σύμφωνα με την συστατική πράξη προσαρ¬ 
μογής του. 

Η Διεύθυνση Παιδικού-Βρεφονηπιακού Σταθμού απο- 
τελείται από τα εξής Τμήματα: 

1. Τμήμα προσχολικής αγωγής και 

2. Τμήμα Διοικητικού-Οικονομικού. 

ΑΡΘΡΟ 2ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

1. Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών, και γενικά μεριμνά γι την 
εύρυθμη λειτουργία του, σύμφωνα με τον ισχύοντα Κανο¬ 
νισμό Λειτουργίας. 

2. Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

3. Το Τμήμα Διοικητικού-Οικονομικού επιμελείται τις πα¬ 
ντός είδους διοικητικές και οικονομικές εργασίες του 
Σταθμού. 

ΑΡΘΡΟ 3ο 

ΚΑΘ Η ΚΟΝΤΑ Π ΡΟΪΣΤΑΜ ΕΝΟΥ ΔΙΕΥΘΥΝΣΗΣ 

1. Είναι αρμόδιος και επιμελείται σε συνεργασία με τους 
παιδαγωγούς των Σταθμών για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των Τμημάτων. 

3. Είναι αρμόδιος για την εύρυθμη λειτουργία των Σταθ¬ 
μών. 

4. Εισηγείται στο Διοικητικό Συμβούλιο του Νομικού 
Προσώπου, κάθε θέμα των σταθμών που αφορά τη λει¬ 
τουργία, το προσωπικό, τους γονείς και την υλικοτεχνική 
υποδομή των Σταθμών, όπως: 

• Α. Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Β. Το παιδαγωγικό υλικό και τον πόσης φύσεως εξο¬ 
πλισμό. 

• Γ. Τις απαραίτητες εργασίες για την επισκευή και συ¬ 
ντήρηση των κτιρίων. 

• Δ. Την επιμόρφωση του Προσωπικού. 

5. Είναι υπεύθυνος για την τήρηση του ωραρίου του 
Προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στους Σταθμούς. 

6. Εγκρίνει και υπογράφει τα αιτήματα των Προϊσταμέ¬ 
νων που αφορούν ανάγκες των Τμημάτων τους. 

7. Συνεργάζεται αρμονικά με το Τμήμα Διοικητικού-Οι- 
κονομικού, το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία των Σταθμών και η 
επίτευξη των σκοπών τους. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα των Σταθμών. 

ΑΡΘΡΟ 4ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 
ΠΡΟΣΧΟΛΙΚΗΣ ΑΓΩΓΗΣ 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του Κανονισμού Λειτουργίας. 

2. Για την παροχή σωστής προσχολικής στα φιλοξενού¬ 
μενα βρέφη-νήπια, σε συνεργασία με το παιδαγωγικό 
προσωπικό. 

3. Εποπτεύει όλο το Προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στην Διεύθυνση τις ανάγκες του Τμήματος 
σε προσωπικό και πάσης φύσεως εξοπλισμό, καθώς και 
την επιμόρφωση του Προσωπικού. 

5. Είναι υπεύθυνος για τις συγκεντρώσεις Προσωπικού, 
Γ ονέων. 

6. Τηρεί όλα τα απαραίτητα βιβλία. 

ΑΡΘΡΟ 5ο 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 
ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και τα 
λοιπά υλικά που είναι απαραίτητα για την εύρυθμη λει¬ 
τουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κλπτου Προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού-απολογισμού-ισολογισμού. 

5. Τηρεί όλα τα απαραίτητα βιβλία. 

ΚΕΦΑΛΑΙΟ Β' 

ΑΡΘΡΟ 6ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις Προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

θέσεις: Μία (1) 

Βαθμός Δ'-Α' 

2. ΠΕ ΝΗΠΙΑΓΩΓΩΝ 

Θέσεις: Μία (1) 

Βαθμός Δ'-Α' 


3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: τέσσερις (4) 

Βαθμός Δ'-Α' 

4. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις: Μία (1) 

Βαθμός Δ'-Α' 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις: Μηδέν (0) 

Βαθμός Δ'-Α' 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: Μία (1) 

Βαθμός Δ'-Α' 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: Μία (1) 

Βαθμός Δ'-Α' 

8. ΚΛΑΔΟΣ ΔΕΙ ΒΟΗΘΩΝ ΝΗΠΙΑΓΩΓΩΝ 
Θέσεις: Μία (1) 

Βαθμός Δ'-Α' 

9. ΚΛΑΔΟΣ ΔΕΙ ΥΠΕΥΘΥΝΩΝ ΚΕ.Φ.Ο. 

Θέσεις: Μία (1) 

Βαθμός Δ'-Α' 

10. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: Τέσσερις (4) 

Βαθμός Δ'-Α' 

11. ΚΛΑΔΟΣ ΔΕ ΟΔΗΓΩΝ 
Θέσεις: Μία (1) 

Βαθμός Δ'-Α' 

12. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: Τέσσερις (4) 

Βαθμός Δ'-Α' 

1. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΩΝ ΜΑΓΕΙΡΩΝ) 

Θέσεις: Δύο (2) 

Βαθμός Ε'-Β' 

15. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Τέσσερις (4) 

Βαθμός Ε'-Β' 

16. ΚΛΑΔΟΣ ΥΕ1 ΚΛΗΤΗΡΩΝ -ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ 

Θέσεις: Μία (1) 

Βαθμός Ε'-Β' 

17. ΚΛΑΔΟΣ ΥΕ3 ΚΑΘΑΡΙΣΤΡΙΩΝ 
Θέσεις: Μία (1) 

Βαθμός Ε'-Β' 

18. ΚΛΑΔΟΣ ΥΕ3 ΒΟΗΘΩΝ ΜΑΓΕΙΡΩΝ 
Θέσεις: Μία (1) 

Βαθμός Ε'-Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ. 

α). ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις: Δύο (2) 

2. ΤΕ ΒΡΕΦΟΝΗΠΙΟΚΟΜΙΑΣ 
Θέσεις: Τρεις (3) 

3. ΥΕ14 ΜΑΓΕΙΡΩΝ 
Θέσεις: Μία (1) 

4. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: Δύο (2) 

β). ΠΡΟΣΩΠΙΚΟ ΜΕΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις: Μία (1) 

2. ΥΕ 14 ΜΑΓΕΙΡΩΝ 

Θέσεις: Μία (1) 

Γ. ΕΠΟΧΙΑΚΟ ΠΡΟΣΩΠΙΚΟ 

Θέσεις: Δώδεκα (12) διαφόρων ειδικοτήτων. 

Οι θέσεις του κλάδου ΤΕ ΝΗΠΙΑΓΩΓΩΝ (προσωρινός) 
μετατρέπονται μόλις κενωθούν με οποιονδήποτε τρόπο 
σε θέσεις κλάδου ΤΕ9 ΒΡΕΦΟΝΗΠΙΟΚΟΜΩΝ, σύμφωνα 
με τις διατάξεις του άρθρου 35 Ν. 2646/1998. 

Οι υπάλληλοι του κλάδου ΤΕ ΒΡΕΦΟΝΗΠΙΟΚΟΜΙΑΣ 
που μετατάσσονται από τους πρώην ΚΠΣ και ΚΒΣ δύνα- 
νταινα ενταχθούν στον κλάδο ΤΕ ΝΗΠΙΑΓΩΓΩΝ (προσω¬ 
ρινός) . 

ΑΡΘΡΟ 7ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

1. Κατά το διάστημα, το οποίο θα υπηρετούν στο Νομι¬ 
κό Πρόσωπο οι υπάλληλοιτων κλάδων ΠΕ ΝΗΠΙΑΓΩΓΩΝ 
(προσωρινός), ΤΕ ΝΗΠΙΑΓΩΓΩΝ ( προσωρινός) και ΤΕ 
ΒΡΕΦΟΝΗΠΙΟΚΟΜΙΑΣ ως Προϊστάμενοι της Διεύθυνσης 
Παιδικού- Βρεφονηπιακού Σταθμού, καθώς και του τμή¬ 
ματος Προσχολικής Αγωγής, επιλέγονται από τους κλά¬ 
δους ΠΕ ΝΗΠΙΑΓΩΓΩΝ(προσωρινός), ΤΕ ΝΗΠΙΑΓΩΓΩΝ 
(προσωρινός), ΤΕ ΒΡΕΦΟΝΗΠΙΟΚΟΜΙΑΣ και ΤΕ9 ΒΡΕ- 
ΦΟΝΗΠΙΟΚΟΜΙΑΣ. Μετά την κατάργηση των προσωπο¬ 
παγών θέσεων Προϊστάμενοι κρίνονται κατά αποκλειστι¬ 
κότητα υπάλληλοι του κλάδου ΤΕ9 ΒΡΕΦΟΝΗΠΙΟΚΟ¬ 
Μ ΙΑΣ. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕΙ ΔΙΟΙΚΗΤΙΚΟΥ 
- ΟΙΚΟΝΟΜΙΚΟΥ, ΤΕ17 ΔΙΟΙΚΗΤΙΚΟΥ - ΛΟΓΙΣΤΙΚΟΥ, ΔΕ 
ΔΙΟΙΚΗΤΙΚΟΥ - ΛΟΓΙΣΤΙΚΟΥ και ΔΕΙ ΔΙΟΙΚΗΤΙΚΟΥ ΛΟ¬ 
ΓΙΣΤΙΚΟΥ. 

ΑΡΘΡΟ 8ο 

Για το διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Νομικό πρόσωπο, ανεξαρτήτως 
σχέσεως καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Νομικού Προσώπου. 

Η κατανομή του προσωπικού στις Διευθύνσεις- Τμήμα¬ 
τα, γίνεται πάντοτε με απόφαση του Προέδρου του Διοι¬ 
κητικού Συμβουλίου του Νομικού Προσώπου, ανάλογα με 
τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να, κατά την οποία κατανομή εξετάζονται και τυχόν ειδι¬ 
κές ανάγκες υπαλλήλων (μητέρες ανηλίκων τέκνων, 
έγκυες γυναίκες, τόπος διαμονής κλπ). 

Προϊστάμενοι Διευθύνσεων και τμημάτων ορίζονται πά¬ 
ντοτε με απόφαση του Προέδρου του Διοικητικού Συμ¬ 
βουλίου του Νομικού Προσώπου, οι κρινόμενοι από το 


αρμόδιο Υπηρεσιακό Συμβούλιο υπάλληλοι, αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

ΑΡΘΡΟ 10ο 

Στο προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κωδικούς 
Αριθμούς για την κάλυψη της μισθοδοσίας του υπάρχο- 
ντος Προσωπικού. 

ΑΡΘΡΟ 11ο 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό Εσωτερικής Υπηρεσίας, ρυθμίζεται μετον Κανονισμό 
Λειτουργίας του Νομικού Προσώπου. 

ΑΡΘΡΟ 12ο 
ΤΕΛΕΥΤΑΙΑ ΔΙΑΤΑΞΗ 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Το Προσωπικό που υπηρετεί κατά την δημοσίευση του 
παρόντος εντάσσεται στις θέσεις του Οργανισμού Εσω¬ 
τερικής Υπηρεσίας, του Νομικού Προσώπου, που έχουν 
υποχρεωτικά δημιουργηθεί. 

Με την απόφαση αυτή προκαλείται δαπάνη ύψους 
120.000,00 ευρώ, σε βάρος του προϋπολογισμού του Νο¬ 
μικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 12 Οκτωβρίου 2004 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ.6148 (2) 

Τροποποίηση - Συμπλήρωση Ο.Ε.Υ. Νομικού Προσώπου 
του Δήμου Λιτοχωρίου Ν. Πιερίας με την επωνυμία Δη¬ 
μοτικός Παιδικός Σταθμός Λιτοχώρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ. 12704/24.10.1995 απόφαση μας με την 
οποία εγκρίθηκε η αριθμ. 136/95 απόφαση του Δημοτικού 
Συμβουλίου Λιτοχώρου «περί σύστασης του Νομικού 
Προσώπου του Δημοτικού Παιδικού Σταθμού». 

2. Την αριθμ.6193/6.7.2000 απόφασή μας με την οποία 
εγκρίθηκε ο Ο.Ε.Υ. του Δημοτικού Παιδικού Σταθμού Λι- 
τοχώρου σύμφωνα με την αριθ. 16/2000 απόφαση του Δη¬ 
μοτικού Συμβουλίου Λιτοχώρου. 

3. Την αριθμ. 8/2003 απόφαση του Δημοτικού Παιδικού 
Σταθμού Λιτοχώρου περί τροποποίησης-συμπλήρωσης 
του Ο.Ε.Υ. του ανωτέρου Παιδικού Σταθμού. 

4. Την αριθμ. 128/2003 απόφαση του Δημοτικού Συμ¬ 
βουλίου Λιτοχώρου περί «Τροποποίησης-Συμπλήρωσης 
Οργανισμού Εσωτερικής Υπηρεσίας του Δημοτικού Παι¬ 
δικού Σταθμού». 

5. Την αριθ. 32/2004 (αριθμ. Πρακτικού 4ου/2004) σύμ¬ 
φωνη γνώμη του Υπηρεσιακού Συμβουλίου Δημοτικών 
και Κοινοτικών Υπαλλήλων Νομού Πιερίας. 

6. Τις διατάξεις των άρθ. 12 του Ν. 1188/81 (ΦΕΚ 204/ 
Α731.7.1981) «Περί καταστάσεως προσωπικού οργανι¬ 
σμών Τοπ. Αυτ/σης». 

7. Τις διατάξεις της παρ. 5 του άρθ. 8 του Ν. 2307/1995 
(ΦΕΚ 113/Α715.6.1995) «Προσαρμογή νομοθεσίας αρ¬ 
μοδιοτήτων Υπ. Εσωτερικών» 

8. Τις διατάξεις του άρθρου 34 του Ν. 2190/1994 (ΦΕΚ 
28/Α73.3.1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων Δ/σης». 

9. Τις διατάξεις των Π.Δ. 50/2001 (ΦΕΚ 39/Α/5.3.2001) 
«Καθορισμός των προσόντων διορισμού». 

10. Τις διατάξεις των άρθρων 9 ,12 και 18 του Ν. 2503/ 
1997 (ΦΕΚ 107/Α730.5.1997) «Διοίκηση, οργάνωση, στε- 
λέχωση της Περ/ρειας, ρύθμιση διατάξεων για την Τοπ. 
Αυτ/ση και άλλες διατάξεις». 

11. Τις διατάξεις του άρθρου 12 του Ν. 2880/2001 (ΦΕΚ 
9/Α730.1.2001) «Πρόγραμμα Πολιτεία για τη μεταρρύθμι¬ 
ση και τον εκσυγχρονισμό της Δημόσιας Διοίκησης και 
άλλες διατάξεις». 

12. Τις διατάξεις των άρθρων 11 και 18 παρ. 2 του Ν. 
2539/97 (ΦΕΚ 244/Α74.12.1997) «Συγκρότηση της Πρω¬ 
τοβάθμιας Τοπικής Αυτ/σης» όπως αντικαταστάθηκαν με 
τις όμοιες του άρθρου 13 του Ν. 2672/1998 (ΦΕΚ290/Α7 
28.12.1998) «Οικονομικοί πόροι της Νομ/κής Αυτ/σης και 
άλλες διατάξεις». 

13. Τις διατάξεις του αρθ. 27 του Ν. 2081/1992 (ΦΕΚ 
54/Τ.Δ./10.9.1992) αναφορικά με τον έλεγχο που προκα- 
λούν οι κανονιστικές διοικητικές πράξεις. 

14. Την αριθμ. 550/1/7.10.1992 εγκύκλιο της Γραμματεί¬ 
ας του Υπουργικού Συμβουλίου «Έλεγχος που προκαλούν 
οι κανονιστικές διοικητικές πράξεις», αποφασίζουμε: 

Εγκρίνουμε την αριθμ. 128/2003 απόφαση του Δημοτι¬ 
κού Συμβουλίου Λιτόχωρου, με την οποία τροποποιήται- 
συμπληρώνεται ο Οργανισμός Εσωτερικής Υπηρεσίας 
του Δημοτικού Παιδικού Σταθμού Λιτοχώρου, ως εξής: 

ΟΡΓΑΝΙΣΜΟΣ ΕΣΩΤΕΡΙΚΉΣ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΛΙΤΟΧΩΡΟΥ 

ΜΕΡΟΣ Α' 

ΔΙΑΡΘΡΩΣΗ ΥΠΗΡΕΣΙΑΣ ΔΗΜΟΤΙΚΟΥ ΠΑΙΔΙΚΟΥ ΣΤΑΘ¬ 
ΜΟΥ 

ΑΡΘΡΟ 1 

Η υπηρεσία του παιδικού σταθμού είναι ενιαία και απο¬ 
τελεί ένα και μοναδικό αυτοτελές τμήμα. 

Το τμήμα είναι δυναμικότητας 70 νηπίων, ηλικίας από 
214 ετών μέχρι την υποχρεωτική από το νόμο εγγραφή 
των παιδιών στο Δημοτικό Σχολείο. 

Το τμήμα για την καλύτερη λειτουργία του σταθμού 
αποτελείται από τα παρακάτω μη αυτοτελή τμήματα -τά¬ 
ξεις: 

-Νηπιακό τμήμα δυναμικότητας 20 νηπίων, ηλικίας 214 
ετών μέχρι 314 ετών 

-Νηπιακό τμήμα δυναμικότητας 25 νηπίων, ηλικίας 314 
ετών μέχρι 414 ετών και 

-Νηπιακό τμήμα δυναμικότητας 25 νηπίων, ηλικίας 414 
ετών μέχρι την υποχρεωτική εγγραφή των παιδιών στο 
Δημοτικό Σχολείο. 

ΜΕΡΟΣ Β' 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 
ΠΡΟΣΩΠΙΚΟΥ 

ΑΡΘΡΟ 2 

Η όλη υπηρεσία του Δημοτικού Παιδικού Σταθμού θα 
συγκροτείται από δύο μη αυτοτελή τμήματα: 


Α) Διοικητικών και Οικονομικών Υπηρεσιών, 

Β) Τμήμα Προσχολικής Αγωγής. 

Οι προβλεπόμενες από το προηγούμενο άρθρο υπηρε¬ 
σίες υποδιαιρούνται στα παρακάτω γραφεία: 

Α) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

1) Γραφείο Διαχειριστή 

2) Γ ραφείο Μαγειρείου και καθαριότητας 

Β) ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ 

1) Γ ραφείο Προϊσταμένου -ης 

2) Γ ραφείο Παιδαγωγικών δραστηριοτήτων και εργα¬ 
σιών. 

Η οργανική σύνθεση και διαβάθμισητων θέσεωντουτα¬ 
κτικού προσωπικού ορίζεται ως ακολούθως, σύμφωνα με 
κλάδους, βαθμούς και ειδικότητες. 

Α. ΜΟΝΙΜΟ ΠΡΟΣΩΠΙΚΟ 

1) ΚΑΤΗΓΟΡΙΑ ΠΕ 16 ΝΗΠΙΑΓΩΓΩΝ 
Θέσεις Δύο (2) με βαθμό Δ-Α 

Συγκεκριμένα: Μία θέση ΠΕ 16 ΝΗΠΙΑΓΩΓΩΝ (κατέχε- 
ται) 

Μία θέση ΠΕ ΝΗΠΙΑΓΩΓΩΝ (κενή) 

2) ΚΑΤΗΓΟΡΙΑ ΤΕ 

Α. Κλάδος ΤΕ 9 Βρεφονηπιοκόμων 
Θέσεις τρεις (3) με βαθμό Δ-Α. 

Συγκεκριμένα: Δύο θέσεις με βαθμό Δ-Α (κατέχονται) 
Μία κενή θέση με βαθμό Δ-Α. (κενή) 

Β. Κλάδος ΤΕ 17 Διοικητικού- Οικονομικού 
Θέση μία (1) με βαθμό Δ-Α (κενή) 

3) ΚΑΤΗΓΟΡΙΑ ΔΕ 

Α. Κλάδος ΔΕ 8 Βοηθών Παιδαγωγών Βρεφοκόμων 
Θέση μία (1) με βαθμό Δ-Α (κενή) 

Β.Κλάδος ΔΕ 32 Μαγείρων 
Θέση μία (1) με βαθμό Δ-Α (Κενή) 

4) ΚΛΑΔΟΙ ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙ¬ 
ΔΕΥΣΗΣ (ΥΕ) 

ΚΛΑΔΟΣ Υ.Ε. 14 Βοηθητικού προσωπικού μαγειρείου. 
Θέσεις υπαλλήλων μία (1)με βαθμό Ε-Β. (Κατέχεται). 

ΚΛΑΔΟΣ Υ.Ε. 16 Προσωπικό καθαριότητας-βοηθητικών 
εργασιών. Θέσεις υπαλλήλων δύο (2) με βαθμό Ε-Β. (Κα- 
τέχονται). 

Β. ΕΠΟΧΙΑΚΟ ΠΡΟΣΩΠΙΚΟ 

Έξι (6) θέσεις εποχιακού προσωπικού οι οποίες καθορί¬ 
ζονται κάθε φορά με απόφαση του Δ.Σ. ανάλογα με τις 
ανάγκες του Ν.Π. 

(1) Μία θέση κλάδου ΠΕ Νηπιαγωγών. 

(1) Μία θέση κλάδου ΤΕ 9 Βρεφονηπιοκόμων. 

(1) Μία θέση κλάδου ΤΕ Διοικητικού-Οικονομικού. 

(1) Μία θέση κλάδου ΔΕ 8 Βοηθών Παιδαγωγών-Βρε- 
φοκόμων. 

(1) Μία θέση κλάδου ΔΕ 32 μαγείρων. 

(1) Μία θέση κλάδου ΥΕ 16 Προσωπικού Καθαριότητας. 

ΜΕΡΟΣ Γ 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 
ΚΑΛΥΨΗ ΝΕΩΝ ΘΕΣΕΩΝ 

ΑΡΘΡΟ 3 

Όλες οι θέσεις μόνιμου προσωπικού κατηγορίας Π.Ε., 
ΤΈ. και ΔΈ. διαβαθμίζονται από τον Δ' (εισαγωγικό) έως 
τονΑ' (ανώτατο) βαθμό. 

Όλες οι θέσεις κατηγορίας Υ.Ε. διαβαθμίζονται απότον 
Ε' (εισαγωγικό) έως τον Β' (ανώτατο) βαθμό (άρθρο 34 Ν. 
2190/94). 

Η κάλυψη των νέων θέσεων θα γίνει σύμφωνα με τις 
ισχύουσες διατάξεις του Ν. 2190/94 που αφορά την προ¬ 
κήρυξη θέσεων σύμφωνα με το σύστημα προσλήψεων 
στο δημόσιο τομέα, εκτός του εκπαιδευτικού προσωπι¬ 
κού (νηπιαγωγών),που εξαιρείται της παρ.2 του άρθ.14 
Ν.2190/94. 

ΜΕΡΟΣ Δ' 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

ΑΡΘΡΟ 4 

Ως προϊστάμενος της οργανικής μονάδας του Παιδικού 
σταθμού θα επιλέγεται και θα τοποθετείται, σύμφωνα με 
τις διατάξεις του άρθρου 36 του Ν. 2190/94 υπάλληλος 
από τις παρακάτω κατηγορίες και κλάδους: 

ΚΛΑΔΟΥ Π.Ε. 16 Νηπιαγωγών ή 

ΚΛΑΔΟΥ Τ.Ε. 9 Βρεφονηπιοκόμων. 

Γιατην αναπλήρωση του προϊσταμένου που απουσιάζει 
ή κωλύεται, εφαρμόζονται οι διατάξεις του άρθρου 13 του 
Ν. 1586/86 όπως έχουν τροποποιηθεί με το άρθρο 36 του 
Ν. 2190/94. 

ΜΕΡΟΣ Ε' 

ΑΝΩΤΑΤΑ ΟΡΓΑΝΑ ΔΙΟΙΚΗΣΗΣ ΤΟΥ 
ΠΑΙΔΙΚΟΥ ΣΤΑΘΜΟΥ 

ΑΡΘΡΟ 5 

Της υπηρεσίας του παιδικού σταθμού ανώτατο συλλο¬ 
γικό όργανο διοίκησης είναι το Δ.Σ. του σταθμού και εκ¬ 
προσωπείται δια του Προέδρου. 

Το Δ.Σ. διοικεί τον παιδικό σταθμό, ο προϊστάμενος τον 
διευθύνει, το δε προσωπικό που υπηρετεί ενεργεί σύμ¬ 
φωνα με τις εντολές και οδηγίες της ιεραρχίας και όπως 
οι σχετικοί Νόμοι, Διατάγματα, Υπουργικές Αποφάσεις, 
Εγκύκλιοι κ.λ.π. ορίζουν. 

ΜΕΡΟΣ ΣΤ' 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙ¬ 
ΚΟΥ ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

ΑΡΘΡΟ 6 

Ο Προϊστάμενος του Παιδικού Σταθμού: 

1. Προϊσταται μετά τον Πρόεδρο όλου του προσωπικού 
και της υπηρεσίας εν γένει την οποία συντονίζει, διευθύ¬ 
νει και εποπτεύει για την εύρυθμη λειτουργίας της. Σε πε¬ 
ρίπτωση απουσίας του αναπληρώνεται από τον νόμιμο 
αναπληρωτή του. 

2. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

3. Εποπτεύει, συντονίζει και κατευθύνει το παιδαγωγικό 
έργο των τμημάτων. 

4. Τοποθετεί το εκπαιδευτικό προσωπικό σύμφωνα με 
τις ανάγκες του εκπαιδευτικού προγράμματος του σταθ¬ 
μού και κατανέμει το λοιπό προσωπικό σύμφωνα με τις 
ανάγκες της υπηρεσίας. 

5. Καθοδηγεί το προσωπικό επί διαφόρων θεμάτων 
υπηρεσιακής φύσης και ελέγχει τις ενέργειες και τη νόμι¬ 
μη εκτέλεση των καθηκόντων του. 

6. Εισηγείταιτη διοργάνωση εκδηλώσεων και κατευθύ¬ 
νει τους παιδαγωγούς των τμημάτων στην προετοιμασία 
και διεξαγωγή των προγραμμάτων. 


7. Παραλαμβάνει, αποσφραγίζει (εκτός από εκείνη 
που απευθύνεται στον Πρόεδρο με την ένδειξη «προ¬ 
σωπικό») και χαρακτηρίζει την αλληλογραφία που 
απευθύνεται στον σταθμό, την θέτει δε πάντα υπόψη 
του Προέδρου. 

8. Παρακολουθεί την νομοθεσία και νομολογία που ενδια¬ 
φέρει τον σταθμό και ενημερώνει σχετικά την υπηρεσία. 

9. Ενημερώνει τον Πρόεδρο επί θεμάτων που αφορούν 
την λειτουργία της υπηρεσίας και επί των γενικών θαμά¬ 
των που ενδιαφέρουν τον σταθμό και τα μέλη του. 

10. Εισηγείται στο Δ.Σ. του σταθμού κάθε θέμα που 
αφορά την λειτουργία, το προσωπικό, τους γονείς και την 
υλικοτεχνική υποδομή του Σταθμού όπως: 

-τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

- Το παιδαγωγικό υλικό και τον πάσης φύσεως εξοπλι¬ 
σμό 

- Τις απαραίτητες εργασίες για την επισκευή και συντή¬ 
ρηση του κτιρίου 

- Την επιμόρφωση του προσωπικού. 

11. Συμμετέχει στις συνεδριάσεις του Δ.Σ. και ενημε¬ 
ρώνει το Σώμα σχετικά με τις διατάξεις που ισχύουν επί 
των συζητούμενων θεμάτων και παρέχει πληροφορίες 
όταν ζητηθούν από τον Πρόεδρο. 

12. Εποπτεύει την σύννομη διατύπωση των αποφάσεων 
του Δ.Σ. και μεθοδεύει και παρακολουθεί την εκτέλεσή 
τους. 

13. Τηρείτο αρχείο του σταθμού. 

14. Είναι υπεύθυνος για την τήρηση του ωραρίου του 
προσωπικού,(6 ώρες εργασίας για το παιδαγωγικό προ¬ 
σωπικό και 7.30 για το υπόλοιπο) έτσι ώστε να υπάρχει πά¬ 
ντα το απαιτούμενο παιδαγωγικό προσωπικό κατά την 
προσέλευση και αποχώρηση των παιδιών. Οι υπάλληλοι 
του κλάδου προσωπικού καθαριότητας και μαγειρείου 
προσέρχονται εκ περιτροπής στις 07.00 και 08.00 αντί¬ 
στοιχα ανά εβδομάδα. 

Προγραμματίζει και εγκρίνει τις άδειες αυτού ώστε να 
μην δημιουργούνται λειτουργικά προβλήματα στον σταθ¬ 
μό. 

15. Ασκεί καθήκοντα διαχειριστή σε περίπτωση που δεν 
έχει οριστεί άλλος υπάλληλος, με την βοήθεια του παιδα¬ 
γωγικού προσωπικού εφ όσον υπάρχει πληρότητα αυτού 
κατά αναλογία με τον αριθμό των παιδιών, αρθ. 12 
ΦΕΚ497/Β/22.4.2002. 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 
ΑΡΘΡΟ 7 

Το προσωπικό του νομικού προσώπου είναι υποχρεω¬ 
μένο να συμβάλλει με όλες του τις δυνάμεις στην εύρυθ¬ 
μη λειτουργία του, να καλλιεργεί και να αναπτύσσει πε¬ 
ραιτέρω τις γνώσεις του παρακολουθώντας τις επιστημο¬ 
νικές εξελίξεις στον τομέα του, να φροντίζει για την 
ψυχαγωγία και διαπαιδαγώγηση των φιλοξενουμένων 
παιδιών, να ενημερώνει για την πρόοδο και την διαγωγή 
των παιδιών τις οικογένειες τους, να συνεργάζεται με τις 
οικογένειες όταν υπάρχει ανάγκη βελτίωσης της συμπε¬ 
ριφοράς των παιδιών και να αφιερώνει στα καθήκοντα 
που του αναθέτουν όλες τις δυνάμεις και δραστηριότητες 
ασκώντας αυτά ευσυνείδητα. 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΠΡΟΣΩΠΙΚΟΥ 
ΑΡΘΡΟ 8 

Τα καθήκοντα του προσωπικού του Νομικού προσώπου 
προσδιορίζονται σε γενικές γραμμές παραπάνω με τον 
οργανισμό εσωτερικής υπηρεσίας (Ο.Ε.Υ.). 

Ειδικότερα για κάθε κατηγορία προσωπικού ισχύουντα 
παρακάτω: 

1. Παιδαγωγικό προσωπικό: 

α) Φροντίζει για την σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. 

Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης. 

β) Εισηγείται στο Δ.Σ. τις ανάγκες εφοδιασμού του 
σταθμού με εκπαιδευτικά, ψυχαγωγικά κ.λ.π. είδη (βιβλία, 
παιχνίδια, είδη καθαριότητας κ.λπ.) καιευθύνεταιγιατην 
συντήρησή τους και την απώλεια ή αδικαιολόγητη κατα¬ 
στροφή τους. 

γ) Καταρτίζει το ετήσιο, μηνιαίο, εβδομαδιαίο και το 
ημερήσιο παιδαγωγικό πρόγραμμα του τομέα που ανα¬ 
λαμβάνει σύμφωνα με τα ισχύοντα για ανάλογες ηλικίες 
παιδιών εκπαιδευτικά προγράμματα του Υπουργείου Παι¬ 
δείας και το υποβάλλει στο Γ ραφείο Προϊσταμένης, ενώ 
ταυτόχρονα ενημερώνει τους γονείς στην πρώτη συγκέ¬ 
ντρωση γονέων σχετικά με το πρόγραμμα αγωγής. 

δ) Ασκεί σε όλη τη διάρκεια της ημέρας το παιδαγωγικό 
έργο, εντάσσοντας τους σκοπούς αγωγής σε όλες τις 
δραστηριότητες των παιδιών. 

ε) Μεθοδεύει και συντονίζει παιδαγωγικά προγράμμα¬ 
τα, κύκλους εκπαιδευτικών δραστηριοτήτων, παιδαγωγι¬ 
κά εργαστήρια και άλλες παιδ. δραστηριότητες σύμφωνα 
μετά επιστημονικά δεδομένα. 

στ)Οργανώνει εκδηλώσεις ενόψει των Χριστουγέννων, 
της 28ης Οκτωβρίου, της 25ης Μαρτίου και της λήξηςτης 
σχολικής χρονιάς. Οι εκδηλώσεις αυτές έχουν σκοπό να 
βοηθήσουν τα παιδιά να ανακαλύψουν τις δυνατότητές 
τους, να εκφραστούν, να επικοινωνήσουν και επιπλέον 
να γνωρίσουν την ιστορία τους και τις παραδόσεις τους 
μέσα από κατάλληλες δραστηριότητες που λαμβάνουν 
χώρο καθημερινά στην τάξη (όπως παρουσίαση γεγο¬ 
νότων μέσα από νίάσο ή σλάιτς, συζήτηση με τα παιδιά, 
επίσκεψη ιστορικών χώρων, μουσείων, δραματοποίηση 
γεγονότων κ.λ.π.) και διεξάγονται με την ευκαιρία εθνι¬ 
κών, τοπικών και θρησκευτικών εορτών ή μπορεί να είναι 
παρουσίαση ολοκληρωμένων δραστηριοτήτων-προ- 
γραμμάτων (ρΓορθοί). 

Στις εκδηλώσεις συμμετέχουν οι γονείς των παιδιών και 
παράγοντες του τόπου. 

ζ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. 

η) Ενημερώνει τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

θ) Τηρεί βιβλίο παρουσίας παιδιών και βιβλίο διδαχθεί- 
σης ύληςτο οποίο υπογράφει καθημερινά και ενημερώνει 
αρμοδίως για τις καθυστερήσεις παιδιών στην προσέλευ¬ 
ση είτε τις απουσίες τους. 

ι) Σέβεται απαρέγκλιτα το παιδαγωγικό στάδιο των παι¬ 
διών (εξελικτικά χαρακτηριστικά), τις ανάγκες των παι¬ 
διών που προκύπτουν (με βάση το αναπτυξιακό τους στά¬ 
διο) και τους ατομικούς ρυθμούς ανάπτυξης του κάθε 


παιδιού, την ιδιαίτερη ψυχοσύνθεσή του και τα χαρακτη¬ 
ριστικά της προσωπικότητάς του. 

κ) Λόγω της άμεσης επαφής του με τα παιδιά προσφέ¬ 
ρει σ’αυτά με υπομονή και στοργή όλες τις δυνατότητες 
και προϋποθέσεις για να αναπτύξουν την προσωπικότη¬ 
τάς τους, επιδιώκοντας συνεχώς να δημιουργήσουν ικα¬ 
νότητες συγκέντρωσης, αυτενέργειας, εμπιστοσύνης 
στον εαυτό τους και να αναπτύξουν τις προσωπικές του 
δυνατότητες. Σε καμία περίπτωση και για οποιοδήποτε 
λόγω δεν επιτρέπεται η κακή μεταχείριση των παιδιών (εκ¬ 
φοβισμός, σωματική ποινή κ.λπ.). 

λ) Συνεργάζεται με το Γ ραφείο Προϊσταμένης του τμή¬ 
ματος και γενικά με όλους τους τομείς. 

μ) Ενημερώνει τους γονείς για την γενική-σφαιρική εξέ¬ 
λιξη του παιδιού τους και διατηρεί αρμονική σχέση με 
τους γονείς και την οικογένεια του. 
ν) Συμμετέχει στις συγκεντρώσεις γονέων, 
ξ) Ευθύνεται για την λειτουργία της δανειστικής βιβλιο¬ 
θήκης που απευθύνεται στα παιδιά, στο προσωπικό και 
στους γονείς. 

ο) Τηρεί πιστά το ωράριο σύμφωνα με τις ανάγκες λει¬ 
τουργίας του σταθμού και δεν χρησιμοποιεί τις μέρες της 
κανονικής άδειας σε περιόδους αιχμής αλλά όπως προ- 
βλέπεται στις ισχύουσες διατάξεις του Κανονισμού και 
στο σχετικό έγγραφο του Υπουργείου (αρ. πρωτ. Π1 β/ 
οικ.4739/7.11.2000). 

2. Ο Διαχειριστής του νομικού προσώπου. 

α) Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους, καθώς και για την λοιπή εν γένει περιουσία του 
σταθμού, σύμφωνα με τις εκάστοτε αποφάσεις του διοι¬ 
κητικού συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του σταθμού και υπολογίζει με βάση τις ισχύουσες 
νομοθεσίες τυχόν πρόσθετες αμοιβές (υπερωρίες κλπ.) 
που προκύπτουν. 

γ) Τηρεί όλα τα βιβλία της διαχείρισης στα οποία κατα¬ 
χωρεί όλες τις από το νόμο απαιτούμενες εγγραφές. 

δ) Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου, την συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιονδήποτε χρόνο. 

στ) Συνεργάζεται με τον Προϊστάμενο του νομικού προ¬ 
σώπου για την κατάρτιση του προϋπολογισμού, του απο¬ 
λογισμού και του ισολογισμού του νομικού προσώπου, ει- 
σηγούμενος εγκαίρως τυχόν αναμόρφωσή του, όταν οι 
ανάγκες του σταθμού το απαιτούν. 

ζ) Είναι υπεύθυνος για την περιουσία του σταθμού, την 
απογραφή της οποίας πραγματοποιεί κάθε χρόνο μαζί με 
τον προϊστάμενο. 

η) Εισηγείται στο Δ.Σ. την καταστροφή ή διαγραφή πε¬ 
ριουσιακών στοιχείων από τα βιβλία. 

3. Ο μάγειρας: 

α) Είναι υπεύθυνος για το μαγειρείο και την επιμελημέ¬ 
νη παρασκευή του φαγητού, σύμφωνα με το διαιτολόγιο. 
Επιμελείται ιδιαιτέρως για τηντήρησηόλωντωνόρων υγι¬ 
εινής στους χώρους παρασκευής φαγητού, εισηγούμε- 
νος κάθε σχετικό μέτρο. 

β) Παραλαμβάνει καθημερινά από τον διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιείτο μαγειρικά σκεύη και είδη εστίασης και 
φροντίζει για την καλή κατάσταση τους, ευθυνόμενοςγια 
κάθε απώλεια ή αδικαιολόγητη καταστροφή. 

δ) Συμμετέχει στα παράλληλα παιδαγωγικά εργαστή¬ 
ρια επικουρικά. 

ε) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

4. Το βοηθητικό προσωπικό μαγειρείου: 

Α) Όταν στο σταθμό δεν υπηρετεί μάγειρας: 
α) Είναι υπεύθυνο για το μαγειρείο και την επιμελημένη 
παρασκευή του φαγητού, σύμφωνα με το διαιτολόγιο. 
Επιμελείται ιδιαιτέρως γιατηντήρηση όλωντων όρων υγι¬ 
εινής στους χώρους παρασκευής φαγητού, εισηγούμενη 
κάθε σχετικό μέτρο. 

β) Παραλαμβάνει καθημερινά από τον διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάσει το διαιτολόγιο 
και υπογράφει το σχετικό δελτίο. 

γ) Συντάσσει μαζί με τον προϊστάμενο το εβδομαδιαίο 
πρόγραμμα σίτισης των παιδιών (διαιτολόγιο), το οποίο 
και υλοποιεί μετά την έγκρισή του από το Δ.Σ. 

δ) Συμμετέχει στα παράλληλα παιδαγωγικά εργαστή¬ 
ρια επικουρικά. 

ε) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

Β) Όταν υπηρετεί μάγειρας βοηθά αυτόν στην εκτέλε¬ 
ση των καθηκόντων του. Ακόμη φροντίζει για την διανομή 
του φαγητού, την συγκέντρωση και καθαριότητα των ει¬ 
δών εστίασης, την τάξη και καθαριότητα του μαγειρείου. 

5. Το προσωπικό καθαριότητας-βοηθητικών εργασιών 
α) Εκτελεί τις εργασίες καθαριότητας των εσωτερικών 

και εξωτερικών χώρων του σταθμού. 

β) Χρησιμοποιεί υλικά καθαριότητας που παραλαμβά- 
νει από τον διαχειριστή με υπηρεσιακό σημείωμα. 

γ) Φροντίζει για την διανομή του φαγητού και την συ¬ 
γκέντρωση και καθαριότητα των ειδών εστίασης. 

δ) Σε περίπτωση που δεν υπηρετεί στο νομικό πρόσωπο 
βοηθός μάγειρα ή αυτός απουσιάζει φροντίζει για την 
προετοιμασία και διανομή του φαγητού, όπως και για την 
συγκέντρωση και καθαριότητα των ειδών εστίασης. 

ε) Πλένει σε τακτικά διαστήματα τα παιχνίδια των παι¬ 
διών μετά από συνεννόηση με τα τμήματα Αγωγής. 

στ) Συμμετέχει στα παράλληλα παιδαγωγικά εργαστή¬ 
ρια επικουρικά. 

ζ) Συμμετέχει στις εξόδους των παιδιών όταν αυτό κρι- 
θεί αναγκαίο από τον προϊστάμενο. 


η) Χρεώνεταιτα είδη καθαριότητας. Εκτελεί κάθε άλ¬ 
λη υπηρεσία που του ανατίθεται από την διεύθυνση και 
έχει σχέση με την καλή λειτουργία του νομικού προ¬ 
σώπου. 

θ) Τηρεί πιστά το ωράριο λειτουργίας σύμφωνα με τις 
ανάγκες του Σταθμού και εκτελεί ευσυνείδητα τα καθή- 
κοντά του. 

ΕΙΔΙΚΟΙ ΚΑΝΟΝΕΣ ΓΙΑ ΤΟ ΠΡΟΣΩΠΙΚΟ 
ΑΡΘΡΟ 9 

1. Οι ώρες προσέλευσης και αποχώρησης του προσω¬ 
πικού του νομικού προσώπου καθορίζονται με απόφαση 
του Διοικητικού Συμβουλίου, μετά από εισήγηση του 
προϊσταμένου, ανάλογα με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
τον σταθμό κατά τις εργάσιμες ώρες. Εφόσον συντρέ¬ 
χουν ιδιαίτεροι σοβαροίπροσωπικοίή υπηρεσιακοί λόγοι, 
επιτρέπεται ολιγόωρη απομάκρυνση του υπαλλήλου, με¬ 
τά από ειδική άδεια του Προϊσταμένου ή σε εξαιρετικές 
περιπτώσεις του υπευθύνου του σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα παιδιά. Η διατροφή αυ¬ 
τή δεν θεωρείται έμμεση μισθολογική παροχή προς το 
προσωπικό, αλλά αποβλέπει στην εξυπηρέτηση της ομα¬ 
λής λειτουργίας του σταθμού. Κατά συνέπεια δεν επιτρέ¬ 
πεται η χορήγηση στο προσωπικό φαγητού σε χρήμα ή σε 
είδος, ή χωριστή παρασκευή φαγητού, ή μεταφορά φα¬ 
γητού εκτός υπηρεσίας. 

4. Σε όλο το προσωπικό του σταθμού χορηγούνται τα εί¬ 
δη ατομικής προστασίας, τα προβλεπόμενα από την ισχύ- 
ουσα νομοθεσία (αρ. απ34042/1.2.1996 ΚΥΑ). 

ΑΡΘΡΟ 10 

Κάθε άλλη λεπτομέρεια που αφορά τα καθήκοντα του 
προσωπικού και την λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παρόντος οργανισμού προκαλείται 
δαπάνη σε βάρος του Προϋπολογισμού του τρέχοντος 
έτους ύψους 50.000,00 ευρώ και για τα επόμενα έτη το 
ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 20 Σεπτεμβρίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοητ και μέχρι 100 σελίδες σε 5 θυτο προσαυξανόμενη 
κατά 1 Θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοητ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ :210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίβι-ηθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































